स्वयंसेवकों ने कॉलेज भवन में श्रमदान किया
शिवगंज| राजकीयमहाविद्यालय में विशेष शिविर के चौथे दिन रविवार को स्वयंसेवकों ने भवन परिसर में श्रमदान किया एवं पेड़-पौधों को पानी दिया। इस मौके चित्रकला काव्य प्रतियोगिता भी आयोजित की गई, जिसमें स्वयंसेवकों ने उत्साह से भाग लिया। कार्यक्रम अधिकारी डॉ. उर्मिला परिहार प्रोफेसर दानाराम ने बताया कि शिविर के प्रथम सत्र में चित्रकार रूस्तम अली अंसारी की ओर से स्वयंसेवकों को रेखाओं के प्रकार, प्राचीन चित्रों में कला का विकास, मुगलकालीन राजपुताना नाथद्वारा शैली पर विस्तृत चर्चा करते हुए विभिन्न प्रकार के चित्रों की आकृतियां बना कर लाभाविंत किया। इसके बाद चित्रकला काव्य प्रतियोगिता का आयोजन किया गया। चित्रकला में अरुणा प्रथम काव्य प्रतियोगिता में भंवरलाल प्रथम, किरण कुमार अरुणा द्वितीय, अर्चना मनजीत परमार तृतीय स्थान पर रही। शिविर में पूर्व प्राचार्य डॉ.रामलाल मोहबारसा ने युवा शक्ति को सामाजिक सेवा के साथ खेलकूद, शिक्षण पर पूरा ध्यान देने का आह्वान किया। प्रतियोगिता में कांतिलाल शर्मा, शंकरलाल सोनल का सहयोग रहा।
hin_Deva hin_Deva